text: Gratis billetter til Den kgl. Ballet
  14 maj 2013 kl. 13.55
  Når Den kgl. Ballet optræder i Slotsgården på Schackenborg i juni er billetterne gratis.
  Der venter en gratis oplevelse for 1.650 mennesker, når Den kgl. Ballet optræder i Slotsgården på Schackenborg den 13. juni.
  Billetterne koster nemlig ikke noget. De kan bestilles og afhentes fra den 15. maj på Tønder Turistbureau.
  Den kgl. Ballet stiller med 17 verdensstjerner. De vil danse uddrag af nogle af de store balletter.
  